Bassam Tariq Tidak Lagi Mengarahkan Filem “Blade”
Blade tidak lagi mempunyai pengarah selepa Bassam Tariq berundur dari projek terbaru Marvel Cinematic Universe itu. Pengganti Tariq masih belum diumumkan buat masa ini. Filem itu dijadualkan tayangan pada 3 November 2023, dan tidak dipastikan sama ada pengunduran Tariq akan memberi impak kepada jadual penggambaran filem lakonan Maheshala Ali itu.  “Disebabkan perubahan berterusan dalam jadual produksi kami, Bassam tidak lagi berkhidmat sebagai pengarah Blade tetapi akan kekal sebagai penerbit eksekutif dalam filem itu,” kata Marvel dalam satu kenyataan yang dikeluarkan kepada The Hollywood Reporter. “Disebabkan perubahan berterusan dalam jadual produksi kami, Bassam tidak lagi berkhidmat sebagai pengarah Blade tetapi akan kekal sebagai penerbit eksekutif dalam filem itu,”  “Kami menghargai bakat Bassam dan semua kerja yang dia lakukan untuk membawa Blade ke tempatnya.” “Kami menghargai bakat Bassam dan semua kerja yang dia lakukan untuk membawa Blade ke tempatnya.” Tariq juga mengeluarkan kenyataan yang mengatakan bahawa ia merupakan satu penghormatan untuk bekerja dengan Marvel dan bahawa mereka “dapat mengumpulkan pelakon dan krew yang hebat.” Menurut Tariq lagi, dia “tidak sabar untuk melihat bagaimana pengarah seterusnya membawa filem itu.” dapat mengumpulkan pelakon dan krew yang hebat. tidak sabar untuk melihat bagaimana pengarah seterusnya membawa filem itu Blade pertama kali diangkat ke layar perak pada tahun 1998 dan dibintangi Wesley Snipes yang memainkan peranan utama. Filem arahan Stephen Norrington itu mendapat ulasan bercampur-campur dari pengkritik, tetapi mendapat kejayaan box office dengan kutipan sebanyak AS$131.2 juta berbanding kos penggambaran sebanyak AS$45 juta. Sekuel Blade II yang ditayangkan pada 2002 turut mencipta kejayaan box office, bagaimanapun filem ketiga Blade: Trinity mendapat penerimaan negatif dari pengkritik dan penonton serta gagal mendapat kutipan yang diharapkan.